stanford-oval/wikipedia huggingface dataset:
פונדמנטו דה אספרנטו

עטיפת אחת המהדורות של הספר
פוּנְדַמֶנְטוֹ דֶה אֶסְפֶּרַנְטוֹ (באספרנטו: Fundamento de Esperanto או La Fundamento, בתרגום לעברית: יסודות האספרנטו) הוא ספר שפרסם אליעזר זמנהוף באביב 1905, ובו שורת כללים שהקונגרס העולמי הראשון של האספרנטו קיבל ככללי היסוד הבלתי משתנים של השפה. הספר כולל, מלבד ההקדמה שלו, את 16 חוקי הדקדוק, חומרי לימוד ותרגול, ומילון אספרנטו לשפות אנגלית, צרפתית, גרמנית, רוסית ופולנית - המופיעים כולם במקור גם בספרו הראשון 'השפה הבינלאומית', שפורסם בשנת 1887 בשינויים קלים שנוספו בספרו השני מ-1888.
הספר נפתח בחיבור הקדמה, 'הצהרה בדבר מהות האספרנטיזם', ובו הציע זמנהוף כי על מנת לאפשר לשפת האספרנטו לצמוח באופן טבעי מחד 'כשפה השייכת לדובריה', אך למנוע את התפצלות התנועה והשפה לשפות שונות באופן שיחטיא את מטרתה להיות שפה בינלאומית אחת משותפת, יש לקבוע את כלליה הבסיסיים שאותם אין לשנות:
על מנת שהשפה הבינלאומית תתפתח היטב ובאופן קבוע, ועל מנת שתהיה לנו הוודאות המלאה שהיא לעולם לא תתפרק ושאף צעד פזיז של חבריה העתידיים לא יהרוס את עבודת חבריה בעבר, ישנו תנאי אחד הכרחי ביותר: קיומם של כללי-יסוד בשפה המוגדרים בבירור, שאינם ניתנים למגע או לשינוי לעולם. כאשר תתקבל שפתינו באופן רישמי על ידי הנהגת הממלכות הגדולות, וממשלות אלו יבטיחו בחוק מיוחד חיים בטוחים, שימושיות, וביטחון מלא כנגד כל הגחמות האישיות והסכסוכים, אז וועדה מוסמכת שתבחר בהסכמת אותן הממשלות, תוכל לבצע פעם אחת ולתמיד, את כל השינויים הרצויים - אם שינויים כאלה יתבררו כנדרשים. אך עד לאותו הזמן, על יסודות האספרנטו להשאר בלא כל שינוי, כיוון שהקפדה חמורה שיסודות השפה יהיו יציבים היא הגורם החשוב ביותר להתקדמותנו עד כה והתנאי החשוב ביותר להתפתחותנו המתמדת והשלווה בעתיד. לאף אדם ולאף אגודה אין הזכות לעשות ביסודות השפה שלנו כל שינוי שרירותי, ולו הקל ביותר! מן הראוי שאספרנטיסטים יזכרו תמיד את העיקרון החשוב מאוד הזה, ויאבקו במרץ כנגד כל ניסיון לפגוע בו, מכיוון שהרגע בו נגע בעקרון זה יהיה תחילת מותנו.
רעיון זה אושר על ידי קונגרס האספרנטו העולמי הראשון בבולון-סור-מר, ב-8 באוגוסט 1905, במה שמכונה 'הצהרת בולון', הכוללת את הדברים הבאים:
הבסיס היחיד המחייב את כלל האספרנטיסטים, אשר לאיש אין הרשות לשנותו הוא יסודות האספרנטו. אם מישהו משנה משהו מהחוקים והעקרונות שהותוו על ידי יצירה זו, לעולם לא יוכל להצדיק עצמו במילים 'כך רצה וייעץ הוגה השפה'. לכל אספרנטיסט הזכות לבטא כל רעיון שאיננו בא לידי ביטוי בעקרונות המוצגים ביסודות, באופן שהוא מוצא לנכון, כשם שנעשה בכל שפה אחרת. בכל מקרה, על מנת לשמור על אחדות השפה עבור כל האספרנטיסטים מומלץ לעקוב ככל הניתן אחר הסגנון המצוי בכתבי יוצר שפת האספרנטו, שזכויותיו הרבות ביותר לקידום השפה ובקיא ביותר ברוחה.
על אף הצהרה זו, לאחר פרסום הפונדמנטו, פורסמו על ידי האקדמיה לאספרנטו עוד תשעה 'עדכונים רשמיים' (Oficialaj Aldonoj) המוסיפים ומחדדים חלק מעקרונות השפה הבסיסיים.
16 חוקי הדקדוק המופיעים בספר

מילית היידוע היא la. מילים שאינן מיודעות אינן זקוקות למילית מקדימה.
שמות העצם נוצרים מהוספת האות o לאחר השורש. על מנת ליצור ריבוי יש להוסיף את האות j לשם העצם ולשמות התואר הנלווים לו.
שמות תואר נוצרים מהוספת האות a לשורש. הטיות שורש הפועל est לפי הזמנים השונים, משמשות כדי לציין שלנושא מסוים תכונה מסוימת (משמש כאוגד) ומקדימות על פי רוב שמות תואר. השוואה ניתן ליצור באמצעות המיליות pli (יותר) ו-ol (מ...). המילה plej משמעותה 'הכי'.
במקרה של מושא ישיר, יש להוסיף n בסוף המילה ושמות התואר הנלווים לה. יחסות מושא אחרות מושגות באמצעות מיליות: de - של\מ.; al - ל...; kun - עם ועוד.
המספרים הם:unu (1), du (2), tri (3), kvar (4), kvin (5), ses (6), sep (7), ok (8), naŭ (9), dek (10), cent (100), mil (1000), miliono (מיליון). מספרים גדולים נוצרים פשוט מחיבור המספרים. כך למשל 1992 יהיה mil naŭcent naŭdek du. מספרים סידוריים נוצרים מהוספת האות a לשם המספר (unua, dua, tria). שברים נוצרים באמצעות הסיומת on (רבע - kvarono). מספרים קבוצתיים נוצרים באמצעות הסיומת op (חמישייה - kvinopo).
שמות הגוף הם: mi - אני, vi - אתה ואתם, ŝi - היא, li - הוא, ĝi - זה (לחפץ או חיה), ili - הם. oni הוא כינוי סתמי ('אנשים'\'מישהו'), si מתייחס לפועל הפעולה עצמו (li lavis sin - הוא שטף עצמו). שייכות מושגת באמצעות הוספת הסיומת a לשם הגוף (ŝia- שלה).
הפעלים אינם משתנים לפי מגדר או מספר - הם קבועים לגברים, לנשים, ליחיד ולרבים: צורת הבינוני של הפועל משמשת לרוב כשם תואר בסיומת a לאחר הסיומות הבאות:
בהווה מסתיים הפועל בסיומת as
בעבר מסתיים הפועל בסיומת is
בעתיד מסתיים הפעול בסיומת os
בזמן מותנה (אם... אז...) מסתיים הפועל בסיומת us
בציווי הפועל מסתיים בסיומת u
שם הפועל מסתיים בסיומת i
בצורת הבינוני הפוֹעל בהווה מתווסף לשורש ant
צורת הבינוני הפוֹעל בעבר מתווסף לשורש int
צורת הבינוני הפוֹעל בעתיד מתווסף לשורש ont
צורת הבינוני הפעוּל בהווה מתווסף לשורש at
צורת הבינוני הפעוּל בעבר מתווסף לשורש it
צורת הבינוני הפעוּל בעתיד מתווסף לשורש ot
תואר הפועל נוצר מהוספת e לשורש.
כל מילה נקראת בדיוק כפי שהיא נכתבת. אין אותיות שקטות.
הדגש באספרנטו מושם תמיד על ההברה הלפני אחרונה (מלעלי).
מילים מורכבות נוצרות באמצעות חיבור שני שורשים. המילה החשובה יותר תהיה האחרונה.
אין להשתמש בשתי מילות שלילה במשפט.
סיומת n מייצגת גם כיוון או מגמה. כדי להבדיל את המילה 'איפה' מ'לאן' יש להוסיף למילה kie את n המייצגת כיוון - kien.
לכל מילית יחס באספרנטו יש משמעות מוגדרת. אם יש צורך להשתמש באיזה מילת יחס, וזה לא ניכר לגמרי מהמשמעות שהיא צריכה להיות, משתמשים במילה je.
מילים שמקורן משפות אחרות אינן עוברות שינוי כשהן מוטמעות באספרנטו, מעבר להתאמה למערכת הכתב. ניתן להוסיף להן את הסיומות השונות של השפה על מנת להשתמש בהן בהתאם לחלקי הדיבר השונים - o לשם עצם, a לשם תואר, e לתואר הפועל וכן הלאה.
ניתן, בייחוד בשימוש אמנותי בשפה בשירה ובסיפורת, להשמיט את הסיומות o ו-a ולהחליפן באפוסטרוף (').
רפורמות מוצעות באספרנטו

על אף ההחלטה כי אין לחרוג או לשנות מכללי היסוד של האספרנטו שנקבעו בפונדמנטו, בכל זאת הוצעו לאורך השנים מספר שינויים ורפורמות בשפה. חלקן הצעות לשינויים מרחיקי לכת בכלליה אשר הולידו שפות חדשות לחלוטין דוגמת שפת האידו, אחרות - ביקשו רק להוסיף על כללי השפה הקיימים או לשנות אותן באופן מינורי יותר. הצעות אלו על פי רוב אינן מקובלות על כלל דוברי השפה ומעוררות ויכוח בקרב קהילת הדוברים בהיותן מנוגדות לפונדמנטו. עם זאת, לחלקן תומכים רבים בקהילת הדוברים המשתמשים בהן, וגם רבים מהמתנגדים להן מכירים אותן ומבינים אותן (בדומה לשימוש בדיבור בלשון רבות לקבוצה מעורבת בעברית, או לשימוש בכתיבה ובדיבור בצורת הריבוי הלא רשמית: 'רביםות').
הרפורמה הבולטת ביותר המוצעת היא להוסיף לרשימת שמות הגוף באספרנטו גם מילה שתייצג גוף שלישי יחיד נייטרלי מבחינה מגדרית, זאת על מנת להתייחס לאנשים בעלי זהות מגדרית א-בינארית או לאדם שלישי שמינו איננו ידוע. בין החלופות הבולטות שהוצעו ושבחלקן גם נעשה שימוש, המילים: Ŝli (שילוב של Li - הוא, ו-Ŝi - היא), ו-Ri. חלק ממתנגדי רפורמה זו טוענים כי המילה Ĝi המשמשת (בדומה למילה It באנגלית) יכולה לשמש גם להתייחסות לאנשים א-בינאריים או לאדם שלישי שמינו אינו ידוע - אולם תומכי רפורמה זו טוענים כי שימוש שכזה הוא מחפיץ ומעליב שכן מילה זו משמשת לציון חפצים דוממים ובעלי חיים (ולעיתים נעשה בה שימוש גם ביחס לתינוקות).
רפורמה מוצעת נוספת היא חידוש הסיומת iĉ לייצוג מילה זכרית. על פי כללי הדקדוק הרגילים באספרנטו, שם העצם בכר הוא גם השם הסתמי, ועל מנת להופכו לנקבה, יש להוסיף לו in. כך למשל koko הוא תרנגול ו־kokino - תרנגולת. תומכי רפורמה זו סבורים שיש בצורת התחביר הנוכחית משום אפליה, ולכן מבקשים לקבוע סיומת זכרית בדומה לסיומת הנקבית, ולהותיר את השורש נייטרלי מבחינה מגדרית.
עוד רפורמה שהוצעה היא השימוש במילית Na (שהומצאה לצורך זה) במקרים של מושא ישיר או מגמת כיוון, שבהם לא מתאים להשתמש בסיומת הרשמית n, כגון בשמות אנשים ומקומות שמקורם אינו באספרנטו.
לאורך השנים השתנתה האספרנטו גם באופן טבעי, שלא כתוצאה מרפורמות מכוונות, שינויים שחלקם מנוגדים לפונדמנטו. כך, למשל, בניגוד לכוונתו המקורית של זמנהוף שלכל מילית תהיה משמעות קבועה אחת ויחידה - ושהמילית Je תשמש בכל מקום שאין מילית ספציפית מתאימה - בפועל, בהשפעת שפות אחרות, התחבוו תפקידיהן של חלק מהמיליות, ואילו השימוש במילית Je הלך והצטמצם.
הערות שוליים

↑  המילה de יכולה לשמש גם כדי לציין על ידי מי נעשתה פעולה מסוימת
↑  זמנהוף ציין בחיבורים אחרים כי ניתן גם לשתמש במילה ci לציון גוף שני יחיד, אך המליץ לעשות כן רק ביחסים קרובים. מילה זו היא בשימוש נדיר ואיננה מופיעה ב-16 הכללים של הפונדמנטו, אלא רק בפרק התרגול שלו.
↑  אך ניתן גם להטות אותם כתואר הפועל בסיומת e
↑  כיום הצורה המקובלת להדגיש שמילה מסוימת היא זכרית, ושאין הכוונה לסתמי בלבד, היא להוסיף לה את הקידומת vir הנגזרת מהמילה viro - גבר. כך על מנת להדגיש את זכריותו של התרנגול ניתן לכנותו virkoko.
| --- | --- |
בקרת זהויות :  GND: 1065341997  VIAF: 313435130   WorldCat (עם VIAF): 313435130
מפולות הבוץ בדרום קליפורניה (2018)

| --- | --- |

 תאריך התחלה:  9 בינואר 2018 
 משך האסון:  9 בינואר 2018 – הווה (7 שנים) 
 הרוגים:  21 
 נעדרים:  2 
 קואורדינטות:  34°26′01″N 119°37′55″W﻿ / ﻿34.433611111111°N 119.63194444444°W﻿ / 34.433611111111; -119.63194444444
  (למפת קליפורניה מוגדלת) סקרמנטו לוס אנג'לס סן פרנסיסקו סן דייגו סן חוזה פרזנו בייקרספילד אורגון נבדה א ר י ז ו נ ה  מקסיקו האוקיינוס השקטמפולות הבוץ בדרום קליפורניה(למפת קליפורניה רגילה) סקרמנטו לוס אנג'לס סן פרנסיסקו סן דייגו סן חוזה פרזנו בייקרספילד אורגון נבדה א ר י ז ו נ ה  מקסיקו האוקיינוס השקטמפולות הבוץ בדרום קליפורניה
 
סדרה של מפולות בוץ התרחשו בדרום קליפורניה בתחילת ינואר 2018, והשפיעה במיוחד על אזורים שמצפון-מערב למונטסיטו במחוז סנטה ברברה. האירוע היה גרם למותם של 23 אנשים , אם כי גופתה של אחת הקורבנות לא נמצאה מעולם. כ-163 בני אדם אושפזו עם פציעות שונות, כולל ארבעה במצב קריטי. האסון התרחש חודש לאחר גל של שריפות טבעיות גדולות. הדליקות פגעו קשות במדרונות תלולים, מה שגרם לאובדן רב של צמחייה ובעקבות זאת לערעור יציבות הקרקע. הדבר החמיר מאוד על מפולות הבוץ שהגיעו בהמשך. מפולות הבוץ גרמו לנזקי רכוש הנאמדים בלא פחות מ-177 מיליון דולר (2018 דולר), ,עלות של 7 מיליון דולר בפעילות של צוותי החירום ו-43 מיליון דולר נוספים (בערכי דולר אמריקאי USD בשנת 2018) לניקוי השטח.
הרקע למפולות הבוץ

עונת השריפות בקליפורניה 2017 הייתה, נכון לאותה העת, ההרסנית ביותר בהיסטוריה של קליפורניה, כאשר כ-9,133 שריפות טבעיות ששרפו מעל 1.3 מיליון acre (5,300 קילומטרים רבועים) והרגו 46 בני אדם. בתחילת חודש דצמבר, ליבו רוחות הסנטה אנה שריפות בדרום קליפורניה, אשר תודלקו מהיעדר גשמים בזמן שהוא בדרך כלל העונה הגשומה באזור זה . השריפות של דצמבר שרפו 307,953 אקרים (1246 קמ"ר) מתוכם 281,893 אקרים (1141 קמ"ר) נשרפו במהלך השריפה <b>תומאס</b>, השריפה הגדולה ביותר בתולדות מדינת קליפורניה עד לאותה העת. השריפה תומאס, שעשתה שמות בחלקים ממחוזות סנטה ברברה ו<b>-ונטורה</b>, שרפה שטחים גדולים של צמחייה ששורשיה סייעו בייצוב שכבת הקרקע העליונה במדרונות הגבעות ובאזורים פגיעים אחרים. לאחר שהשריפה נמשכה יותר מחודש, הוכרז שהושגה עליה שליטה מלאה ב-12 בינואר 2018.
ב-5 בינואר 2018 התפתחו מערכת חזקה של לחץ נמוך וחזית קרה מול חופי קליפורניה. ב-8 בינואר המערכת הגיעה ליבשה, בהביאה גשמים כבדים לדרום קליפורניה והביאה לפינוי חובה בחלקים ממחוזות לוס אנג'לס, סנטה ברברה וונטורה, על רקע סכנה ממשית למפולות בוץ באזורים שנפגעו משריפות. הסופה התחזקה ביום שלאחר מכן, עם לפחות 4 אינץ' (100 מילימטרים) של גשם שירד בפרק זמן של יומיים, לפני שפסק ב-9 בינואר, מה שגרם למספר זרימות בוץ גדולות.
מפולות בוץ > מחוז סנטה ברברה

he
מוקדם בבוקר של 9 בינואר, פגעו זרימות בוץ במונטסיטו, שהושפעה מהשריפה "תומאס", וכן באזורים אחרים במחוז סנטה ברברה . מוערך כי 0.5 אינץ' (13 מילימטרים) של גשם ירדו תוך חמש דקות בערך מהשעה 3:30 לפנות בוקר, דבר שהוביל לזרם סלעים ובוץ מהרי סנטה אינז לזרום במורד הנחלים והעמקים אל מונטסיטו. זרימות השיירים היו בגובה של עד 15 רגל (5 מטרים) אשר הכילו בוץ, סלעי ענק וענפי עצים, התקדמו במהירויות משוערות של עד 20 מייל לשעה (30 קמ"ש) לתוך האזורים הנמוכים במונטסיטו. למעלה מ-20,000 איש נותקו מאספקת החשמל, וקטע בן 30 מיל (50 קילומטרים) של כביש יו.אס. 101 (ציר 101) מסנטה ברברה לונטורה נסגר בשל הצטברות בוץ והריסות בעומק של 2 רגל (60 סנטימטרים) בקטעים מסוימים, שחלקם הגיעו גם אל החופים 2.25 מיילים (3.6 ק"מ) מההרים. לאחר הסגירה, הגישה לסנטה ברברה מאזור לוס אנג'לס הוגבלה לדרך שהאריכה את נסיעה ב-260 מיל (420 קילומטרים) סביב היער הלאומי לוס פאדרס או באמצעות שימוש במעבורות פרטיות לונטורה.
ב-11 בינואר, שב לפעילות שירות הרכבות אמטרק לסנטה ברברה וכביש יו.אס. 101 נפתח מחדש באופן חלקי מערבה עד קרפינטריה . הכביש המהיר נפתח מחדש במלואו ב-21 בינואר, לאחר שצוותיקאלטראנס (משרד התחבורה של קליפורניה) פינו בוץ בעומק 12 רגל (3.7 מטרים) מהכביש.
כ-21,000 תושבי אזורי גבעות במחוזות סנטה ברברה וונטורה שנפגעו מהשריפה תומאס פונו, אך אזורים נמוכים נותרו מחוץ לאזור פינוי החובה. אזהרות מטעם שירות מזג האוויר הלאומי של ארצות הברית וממשלת המחוז התקבלו מאוחר מדי כדי להניע את תושבי מונטסיטו להתפנות לאזורים בטוחים. תושבים רבים באזור פינוי החובה, ורוב התושבים באזור הפינוי מרצון, התעלמו מהאזהרות ונשארו בבתיהם, כנראה כתוצאה מ"עייפות הפינוי"(פינויים חוזרים ונשנים) שנותרה מגל השריפות האחרון. כעבור יומיים (11 בינואר) הורחב אזור פינוי החובה כך שיכסה את רובה של אוכלוסיית מונטסיטו הנאמדת ב-10,000 תושבים עקב שיבושים באספקת החשמל, הגז, המים, שירותי הביוב והחיבור לאינטרנט, וכן עקב עבודות חירום בכבישים ומבצעי חיפוש והצלה שטרם הסתיימו.
זרימות הבוץ גרמו ל-23 מקרי מוות באופן רשמי, בעיקר באזור מונטסיטו. גופה אחת, של לידיה סותית'יפה בת השנתיים, מעולם לא נמצאה. למעלה מ-150 בני אדם אושפזו עם פציעות שונות, כולל ארבעה במצב קריטי. זרמי הבוץ הרסו למעלה מ-100 בתים וגרמו נזק ל-300 נוספים הסופר טי.סי בויל TC Boyle, שביתו היה קרוב הן לשריפה והן למפולות בוץ, תיעד את הטראומה הקולקטיבית במגזין "ד׳ה ניו יורקר" .
מאמצי הניקוי החלו שבוע לאחר זרימת הבוץ הראשונית, כאשר פסולת נשלחה למתחם הירידים של מחוז ונטורה למיון ולמזבלה של קאלאבאסס לסילוק.
מפולות בוץ > מחוז לוס אנג'לס

בחלקים של בורבאנק וסאן ואלי, שנפגעו בעבר מהשריפה <b>לה טונה</b> ב-2017, ירדו 4 אינץ' (100 מילימטרים) גשם ופונו מפני האפשרות של מפולות בוץ. זרימת בוץ והריסות לאזור מגורים בסאן ואלי גרמה נזק ל-40 עד 45 בתים וגרפה רכב שפגע בצינור גז טבעי, וגרם לדליפה. התפרסמו הודעות לפינוי חובה לאזורים סמוכים בעמק סן פרננדו שנפגעו משריפת ״ד׳ה קריק״ לפני הסופה, אך לא דווח על נזק משמעותי .
מפולות בוץ > מחוזות אורנג' וריברסייד

גשם כבד בעיר קורונה, שהושפעה מהשריפה ד׳ה קניון, כיסה רחובות בבוץ והציף מספר בתים, אך לא דווח על נזקים משמעותיים .
פעילות צוותי התגובה

יותר מ-1,250 כבאים מקליפורניה וממדינות אחרות בארה״ב, יחד עם חיל השימור של קליפורניה והמשמר הלאומי של קליפורניה, נשלחו למחוז סנטה ברברה לצורך פעולות חיפוש והצלה. גם מתנדבים אזרחיים רבים הצטרפו בנחישות לסייע במאמצי פינוי הצטברויות הפסולת. הסוכנות הפדרלית לניהול מצבי חירום FEMA הודיעה כי קרנות הפיצוי לסיוע בחירום עבור נזקי השריפות הטבעיות יורחבו כדי לכלול גם סיוע לנזקים בעקבות מפולות הבוץ. גם חיל ההנדסה של צבא ארצות הברית עבד במהירות כדי לממן במיקור חוץ קבלנים מהסקטור הפרטי עבור עבודות פינוי פסולת ממאגרי מים ותעלות שונים .[דרוש מקור]</link>[ <span title="This claim needs references to reliable sources. (May 2019)">צריך ציטוט</span> ]
כ-300 תושבי שכונת קניון רומרו ליד מונטסיטו חולצו באמצעות מסוקים לאחר שכבישים נחסמו על ידי פסולת.
לקריאה נוספת

Keller, Edward; Adamaitis, Chandler; Alessio, Paul; Goto, Erica; Gray, Summer (2020), "Montecito debris flows of 9 January 2018: Physical processes and social implications", From the Islands to the Mountains: A 2020 View of Geologic Excursions in Southern California (באנגלית), Geological Society of America: 95–114, doi:10.1130/2020.0059(03), ISBN 978-0-8137-0059-5
שפות מיווק

| --- | --- |
 קבוצה אתנית:  בני שבט מיווק
 תפוצה גאוגרפית:  קליפורניה (ארצות הברית), במורדות המערביים של סיירה נבדה
 סיווג שפה:  ? יוק–יוטה (Yok-Utian, משפחת שפות מוצעת)שפות מיווק
 מזהים
 קוד גלוטולוג:  miwo1275
 מפת תפוצה
 
 
משפחת שפות מִיוּוֹק (Miwok או Miwuk, במיווק: Miw·yk [míwːɨːk]), המכונה גם מוֹקװֵּלוּמְנָן (Moquelumnan) היא קבוצת שפות בסכנת הכחדה המדוברות בפי עמֵי מיווק (אנ') במרכז קליפורניה שבארצות הברית, מאזור מפרץ סן פרנסיסקו במערב ועד סיירה נבדה במזרח. קיימות שבע שפות מיווק, ארבע מהן בעלות ניבים אזוריים מובהקים. ישנם כמה עשרות דוברים של שלוש שפות מיווק–סיירה, ונכון ל-1994 היו שני דוברים של אגם מיווק. השפה המוכרת ביותר היא מיווק של סיירה הדרומית (אנ'), שבה מקור השם יוסמיטי. השם "מיווק" מגיע מהמילה "miw·yk" בשפת מיווק–סיירה הצפונית, שפירושה "אנשים" או "אינדיאנים".
מיון שפות מיווק

משפחת השפות כפי שהוצעה על ידי מיתוּן (Mithun1999):
שפות מיווק המזרחיות
שפת מיווק של המישורים* (אנ')
שפת מיווק של המפרץ (אנ') (ידועה בשם סקלאן Saclan)*
שפת מיווק של סיירה
מיווק של סיירה הצפונית* (אנ'): הניבים קמאנצ'ה, פידלטאון, איון Ione, וסט פוינט)
מיווק של סיירה המרכזית (אנ') (כמעט נכחדה): הניבים המרכזיים-המזרחיים והמרכזיים-המערביים
מיווק של סיירה הדרומית (אנ') (כמעט נכחדה): הניבים יוסמיטי, מריפּוֹסה והניבים הדרומיים
שפות מיווק המערביות
מיווק של החוף* (אנ'): הניבים שדוברו במחוזות בודגה ומארין, בין מפרץ סן פרנסיסקו למפרץ בודגה
מיווק של האגם* (אנ') (דוברה באזור אגם קְליר)
פרוטו-מיווק

שחזורים של שמות צמחים ובעלי חיים בפרוטו-מיווק בוצעו על ידי קתרין קלהאן ב-2014:
| משמעות | בפרוטו-מיווק |
| --- | --- |
זאב ערבות: *ʔole
זאב: *hu·n, *hun·u-
אנטילופה, כבש גדול-קרניים: *ha·lu-ṣ
Thomomys monticola (באנגלית pocket gopher): *syw·yt
כלב: *haju
נץ קופר, עקב אדום-זנב (באנגלית chicken hawk): *suj·u
בז נודד: *wek-wek
שלך: *tuk-tuk
קונדור קליפורני: *mol·uk ?
אוח וירג'יניה: *tuk·u-·li
תנשמת לבנה: *wič·iki-ṣ
כוס המחילות: *ṭok(·)ok...
שליו קליפורני: *hek...
קוקייה רצנית: *ʔuj(·)uj u, *ʔu·juju ?
שלדג: *ča·ṭa·-ṭa-
נקר מצויץ: *pak-pak
נקר בלוטים: *palaṭ·ak
אווז הצפון: *wa·wo ?
אווז: *low·ot ?
לטאה: *pit·e-·li ?
צפרדע, קול של צפרדע: *waṭa·k ?
חגב: *ko·ṭo ?
כינת ראש: *ke·t, *ket·y-
פרעוש: *ky(·)ky-ṣ
עכביש: *pok·um
כינת גוף: *čypsi
עקרב: *ʔet·ym
| משמעות | בפרוטו-מיווק |
| --- | --- |
אורן ההרים ופירותיו: *san(·)ak
צנוברים, אגוזים: *ṣanak
אורן סבין ופירותיו: *sa·k, *sak·y
ארז, ברוש: *mo·nuk ?
אלון אונתי (Quercus lobata): *ʔalwaṣ, ʔala·waṣ
אלון ירוק-עד: *sa·ṭa
עץ אלון קטן: *su·k ?
אלון לבן: *mol·a, *mo·la
עץ אדר: *ṣa·ji
עץ ערמונית הסוסים ופירותיו: *ʔu·nu
עץ אלנוס: *sot·um ?
צמח סמבוק ופירותיו: *ʔantaj
עץ ענבי דוב (Manzanita) ופירותיו: *ʔe·je, *ʔej·e
עכובית העמק (Sierra gooseberry): *ki·li
אוג ארסי מערבי (Toxicodendron diversilobum): פרוטו-אוטיאן *nykys
שיח (brush): *lim·e
לענה, מרווה: *kičin
ענבים: *mut(·)e
שורש שחור ממשפחת Carex לקליעת סלים: *mul·a
שורש ממשפחת Carex לקליעת סלים: *su·li
"תפוח אדמה אינדיאני" (מיני ברודיאה): *wa·la
צמח תה: *huk...
לקריאה נוספת

Freeland, Lucy S. 1947. "Western Miwok Texts with Linguistic Sketch". International Journal of American Linguistics 13:31-46.
Freeland, Lucy Shepherd. 1951. Language of the Sierra Miwok. Waverly Press.
Freeland, Lucy Shepherd and Broadbent, Sylvia M. 1960. Central Sierra Miwok Dictionary with Texts. University of California Press. https://www.yosemite.ca.us/library/central_sierra_miwok_dictionary/.
Broadbent, Sylvia M., and Callaghan, Catherine A. 1960. "Comparative Miwok: A Preliminary Survey." International Journal of American Linguistics, vol. 26, no. 4: 301-316.
Broadbent, Sylvia M., and Pitkin, Harvey. 1964. "A Comparison of Miwok and Wintun." In Studies in Californian Linguistics, ed. W. Bright, 19-45. University of California Publications in Linguistics, vol. 34. Berkeley: University of California Press.
Broadbent, Sylvia M. 1964. The Southern Sierra Miwok Language. University of California Press, publications in linguistics (Vol. 38). Berkeley: University of California Press. https://www.yosemite.ca.us/library/southern_sierra_miwok_language/title.html.
Callaghan, Catherine A. 1965. Lake Miwok Dictionary. University of California Press.
Callaghan, Catherine A. 1970. Bodega Miwok Dictionary. Publications in Linguistics 60. University of California Press.
Berman, Howard. 1982. Freeland's Central Sierra Miwok Myths. Survey of California and Other Indian Languages. https://escholarship.org/uc/item/1gx6543n.
Callaghan, Catherine A. 1984. Plains Miwok Dictionary. Publications in Linguistics 105. University of California Press.
Keeling, Richard. 1985. "Ethnographic Field Recordings at Lowie Museum of Anthropology." Robert H. Lowie Museum of Anthropology, University of California, Berkeley. v. 2. North-Central California: Pomo, Wintun, Nomlaki, Patwin, Coast Miwok, and Lake Miwok Indians.
Callaghan, Catherine A. 1987. Northern Sierra Miwok Dictionary. Publications in Linguistics 110. University of California Press.
Sloan, Kelly Dawn. 1991. Syllables and Templates: Evidence from Southern Sierra Miwok. Ph.D. thesis, MIT.
הערות שוליים

↑  Golla, Victor (2011). California Indian Languages. University of California, Berkeley: University of California Press. p. 156.
↑  "Origin of the word Yosemite (and linked references)". Yosemite.ca.us. 2011-07-10. נבדק ב-2013-12-28.
1 2  Mithun, Marianne (1999). The Languages of Native North America. New York: Cambridge University Press. p. 535. ISBN 978-0-521-29875-9.
| --- | --- |
בקרת זהויות :  NLI: 987007541037405171 
ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "שפות מיווק".
מפת המישורים ושטחי מיווק–סיירה, 1925
בוריס סבינקוב

| --- | --- |

 לידה:  19 בינואר 1879 (יוליאני) חרקיב, האימפריה הרוסית 
 התאבד:  7 במאי 1925 (בגיל 46) מוסקבה, הרפובליקה הסובייטית הפדרטיבית הסוציאליסטית הרוסית, ברית המועצות 
 מדינה:  האימפריה הרוסית, פולין 
 מקום לימודים:  אוניברסיטת סנקט פטרבורג 
 שפות היצירה:  רוסית, פולנית 
 
בוריס סבינקוב (ברוסית: Борис Викторович Савинков;‏ 31 בינואר 1879, חרקוב – 7 במאי 1925, מוסקבה) היה מהפכן רוסי, טרוריסט, סופר, היה מראשי המפלגה הסוציאל-רבולוציונרית הרוסית.
בוריס סבינקוב נולד למשפחת משפטן שעקב הדעות הפוליטיות הוצא לגמלאות. סבינקוב למד בבית הספר בוורשה (שאז הייתה בתחומי האימפריה הרוסית) ולאחר סיומה למד באוניברסיטת סנקט פטרבורג. כתוצאה מהשתתפות במהומות סטודנטים סבינקוב הוצא מאוניברסיטה. לאחר לימודים בגרמניה, סבינקוד חזר לוורשה. בהיותו בוורשה הוא חזר לפעילות מהפכנית ובשנת 1899 נעצר לזמן קצר. בשנת 1899 סבינקוב התחתן בפעם הראשונה (מנישואים אלו היו לו שני ילדים). בשנת 1901 סבינקוב עבר לסנקט פטרבורג, נעצר ובשנת 1902 נשלח לגלות בוולוגדה.
חבר מפלגה סוציאל-רבולוציונית

בשנת 1903 סבינקוב נמלט לז'נבה, הצטרף למפלגה הסוציאל-רבולוציונרית והיה חבר של הארגון הצבאי שלה. סבינקוד השתתף בארגון מספר פעולות טרור בשטח האימפריה: רצח ויאצ'סלב פלבה, סרגיי אלכסנדרוביץ', הנסיך הגדול של רוסיה וניסיון התנקשות בשר בפנים איוואן דורנובו ומושל מוסקבה פיודור דובאסוב. סבינקוב היה סגנו של יונה אזף. לאחר הגילוי שאזף הוא סוכן כפול, סבינקוב קודם לראש הארגון הצבאי של המפלגה. בתקופה זו הוא יזם הוצאה להורג של גאורגי גפון שבוצע על ידי פנחס רוטנברג. בשנת 1906 סבינקוב פעל לארגן התנקשות במפקד הצי השחור אך נעצר ונשפט לעונש מוות. סבינקוב הצליח לברוח מהכלא ונמלט לרומניה.
מספר שנים סבינקוב התגורר בצרפת. בשנת 1912 נולד לו בן מאשתו השנייה הוא ניסה לחדש פעילות של הארגון הצבאי אך ללא הצלחה. סבינקוב עזב את הפעילות הפוליטית והתרכז בפעילות ספרותית. הוא פרסם מספר ספרים. עם תחילת מלחמת העולם הראשונה סבינקוב התנדב לצבא צרפת, לחם בחזית והיה כתב צבאי של מספר עיתונים רוסים.
לאחר מהפכת פברואר

לאחר מהפכת פברואר חזר סבינקוב לרוסיה כבר ב-9 באפריל 1917. הוא מונה לנציג הממשלה החדשה בצבא, וב-28 ביוני התמנה לקומיסר של החזית הדרום-מערבית. סבינקוב היה בעד המשך השתתפות המדינה החדשה במלחמת העולם הראשונה ותמך בהחלטות פיקודיות של לאוור קורנילוב שהיה מפקד החזית. במחצית יולי 1917 הוא יעץ לאלכסנדר קרנסקי למנות את קורנילוב למפקד העליון של הצבא. במהלך החודש הוא מונה לסגן שר הביטחון. במהלך פרשת קורנילוב, סבינקוב מונה למושל צבאי של הבירה. הוא ביקש מקורנילוב לקבל את עמדת הממשל וב-30 באוגוסט 1917 התפטר מכל תפקידיו בממשל. סבינקוב זומן לוועד המרכזי של המפלגה הסוציאל-רבולוציונרית לבירור בקשר להתנהגותו במהלך פרשת קורנילוב, סירב להתייצב וב-9 באוקטובר הוצא משורות המפלגה.